|  |  |
| --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **УПРАВА ЗА КАПИТАЛНА УЛАГАЊА**  **АУТОНОМНЕ ПОКРАЈИНЕ ВОЈВОДИНЕ**  Булевар Михајла Пупина 16, 21000 Нови Сад  Т: +381 21 4881 787 F: +381 21 4881 736  [www.kapitalnaulaganja.vojvodina.gov.rs](http://www.kapitalnaulaganja.vojvodina.gov.rs) |

|  |  |
| --- | --- |
| БРОЈ: 136-404-190/2018-03 | ДАТУМ: 19.09.2018. године |

Управа за капитална улагања Аутономне покрајине Војводине спроводи отворени поступак јавне набавке услуга – **Израда техничке документације за изградњу брзе саобраћајнице државног пута IБ реда број 12 (Нови Сад-Зрењанин) и државног пута IБ реда број 13 (Зрењанин-Борча) – Војвођанско П,** број јавне набавке 136-404-190/2018-03, а за коју су Позив за подношење понуда и Конкурсна документација објављени на Порталу јавних набавки дана, 28.08.2018. године. Заинтересованo лицe je дана, 18.09.2018. године доставилo Наручиоцу путем електронске поште Захтев за додатне информације и појашњења у вези са припремањем понуде.

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), достављамо одговоре на питање како следи:

**Питање 1:**

Да ли Уговор о јавној набавци предменте услуге - Израда техничке документације за изградњу брзе саобраћајнице државног пута ИБ реда број 12 (Нови Сад-Зрењанин) и државног пута ИБ реда број 13 (Зрењанин-Борча) – Војвођанско П – ЈНОПБР: 136-404-190/2018-03 може да буде закључен са Понуђачем на основу чијег пројекта је изведен велики поптпорни зид у Грделичкој клисури који се срушио пре неколико недеља, при чему је учињена директна штета од неколико милиона еура, а о чему су недавно извештавали сви домаћи електронски (и други) медији са националном фреквенцијом, уколико понуда тог Понуђача буде најповољнија?

**Одговор Наручиоца:**

Постављено питање заинтересованог лица не утиче на припремање прихватљиве понуде за предметни поступак јавне набавке, нити се истим указује Наручиоцу на евентуалне недостатке и неправилности у конкурсној документацији.

**Питање 2:**

Уколико је одговор на претходно питање позитиван, тј. да је могуће да се Уговор закључи и са Понуђачем на основу чијег пројекта је довело до рушења великог потпорног зида у Грделичкој клисури уколико је понуда тог Понуђача најповољнија, молимо појасните због чега за Наручиоца важније да Понуђач располаже са гомилом бесмислених и непотребних ИСО стандарда, лиценцама за железничке мостове и саобраћајну опрему и сигнализацију итд., иако је предмет јавне набавке Идејни пројекат пута, минимум 60 рачунара; - минимум 5 штампача; - минимум 2 плотера, минимум 5 аутомобила итд., а потпуно му је неважно да ли инжењери запослени код тог Понуђача имају довољно знања и вештина да ураде предметни пројекат, а који не би подразумевао евентуално нова рушења потпорних зидова и тсл. на предметној јавној набавци?

**Одговор Наручиоца:**

Постављено питање заинтересованог лица не утиче на припремање прихватљиве понуде за предметни поступак јавне набавке, нити се истим указује Наручиоцу на евентуалне недостатке и неправилности у конкурсној документацији.

Наручилац је одговоре у вези са додатним условима објавио на Порталу јавних набавки дана, 03.09.2018. године 06.09.2018. године и 10.09.2018. године.

**Питање 3:**

У тачки 21. НАЧИН И РОК ЗА ПОДНОШЕЊЕ ЗАХТЕВА ЗА ЗАШТИТУ ПРАВА ПОНУЂАЧА је наведено да "Захтев за заштиту права не задржава даље активности наручиоца у поступку јавне набавке у складу са одредбама члана 150. ЗЈН. ". Молимо појасните шта се дешава у случају да неки Понуђач поднесе Захтев за заштиту права, а Наручилац настави даље активности, тј. закључи Уговор са неким другим Понуђачем, тј. шта се дешава ако Републичка комисија одлучи да је Захтев за заштиту права основан, да ли у том случају Наручилац мора да раскине претходно закључен уговор са Понуђачем или се у том случају Понуђач чији Захтев за заштиту права Републичка комисија оцени као основан мора обратити надлежном Суду и тражити надокнаду штете и / или поништавање већ закљученог Уговора са (фаворизованим) Понуђачем или нешто треће. Молимо вас за појашњење шта се дешава у случају оправданог Захтева за заштиту права, ако Наручилац не задржава даље активности у у складу са одредбама члана 150. ЗЈН.?

**Одговор Наручиоца:**

Наручилац није дужан да тумачи Законске одредбе заинтересованом лицу и такав одговор је већ објављен на Порталу јавних набавки.

Иако постављено питање не утиче на приремање прихватљиве понуде, Наручилац ће у даљем тексту појаснити законску одредбу, која је неразумљива заинтересованом лицу.

Наиме, **чланом 149. став 9.** Закона о јавним набавкама, прописано је да Захтев за заштиту права не задржава даље активности Наручиоца у поступку јавне набавке **у складу са** **одредбама члана 150.** овог Закона.

Из напред наведене законске одредбе произилази да је неопходно применити и члан **150. став 1. истог Закона**, који дефинише да у случају поднетог Захтева за заштиту права Наручилац **не може донети** одлуку о додели уговора, одлуку о закључивању оквирног споразума, одлуку о признавању квалификације, и одлуку о обустави поступка нити може закључити уговор о јавној набавци пре доношења одлуке о поднетом захтеву...

Дакле, Законодавац је оставио могућност за Наручиоца да настави даље активности у фази поступка јавне набавке када је то могуће учинити, али је у том случају поставио и ограничења и то управо чланом 150. Закона, како је горе већ и наведено.

С тога треба напоменути да је сваки Закон, па тако и Закон о јавним набавкама нормативни акт и да га не чини један члан, већ низ одредаба које су у вези једна са другом и којима се уређује конкретна материја правног система.

**Питање 4:**

У одговорима Наручиоца на питања од 06.09.2018. у вези са лиценцама на железници, тј. због чега се као додатни услов захтевају лиценце за:

-пројекте саобраћајница за јавне железничке инфраструктуре са прикључцима (П141Г2);

- пројекте саобраћаја и саобраћајне сигнализације за јавне железничке инфраструктуре са прикључцима (П141С1);

-пројекте грађевинских конструкција за објекте на јавним железничким инфраструктурама са прикључцима (мостови) (П142Г1);

када је предмет јавне набавке Идејни пројекат изградње брзе саобраћајнице, а не железничке пруге?, Одговор Наручиоца је био:

"Све наведене лиценце се захтевају из разлога што постоје укрштања са железничком пругом Римски Шанчеви-Орловат и са железничком пругом Панчево – Зрењанин - Кикинда."

Овај одговор није логичан и бесмислен је, јер горе наведене лиценце су неопходне када је предмет јавне набавке пројекат на железници, а не када је предмет јавне набавке пут који се укршта са железницом. По тој логици, уколико би брза саобраћајница државног пута ИБ реда број 12 (Нови Сад-Зрењанин) и државног пута ИБ реда број 13 (Зрењанин-Борча) – Војвођанско П се укрштала са гасоводом, биле би потребне лиценце за пројектовање гасовода, уколико би се пут који је предмет јавне набавке укрштао са оптичким каблом би биле потребне лиценце за оптичке каблове, уколико би се пут укрштао са нафтоводом, биле би потребне лиценце за нафтовод итд. Молимо вас да укинете услов у вези претходно наведених железничких лиценци (П141Г2, П141С1, П142Г1) јер предмет јавне набавке није пројектовање железничке пруге, већ брзе саобраћајнице (пута). Укрштање са пругом је потпуно ирелеванто и појашњење Наручиоца није логично, чак штавише бесмислено је из горе наведних аргумената и у потпуној је супротности са чл. 76 ЗЈН-а "Наручилац одређује услове за учешће у поступку тако да ти услови не дискриминишу понуђаче и да су у логичкој вези са предметом јавне набавке.". Уколико то не учините, ако ни због чега другог онда због овог дикриминаторског и још више бесмисленог услова за лицнеце за пројектовање на железници (П141Г2, П141С1, П142Г1) ће бити поднет Захтев за заштиту права.

**Одговор Наручиоца:**

Наручилац је све услове за ућешће у предметном поступку дефинисао спрам предмета јавне набавке. Одговор на постављено питање је објављен на Порталу јавних набавки дана, 06.09.2018. године под редним бројевима: 1, 2, 17, 18, 19.

**Питање 5:**

Уколико се на отварању понуда појави само један (фаворизовани) Понуђач, да ли неки други Понуђач има основа за подношење Захтева за заштиту права, јер је више него очигледно да се предметна набавка намешта за само једног - фаворизованог Понуђача и да је можда могуће доказати и коруптивне елементе на основу бесмислених и дискриминаторских обавезних услова за предметну јавну набавку?

**Одговор Наручиоца:**

Наручилац није у обавези да тумачи законске прописе заинтересованим лицима.

КОМИСИЈА ЗА ЈАВНУ НАБАВКУ

БРОЈ 136-404-190/2018-03